*APSTIPRINĀTS*

*ar Nacionālās elektronisko plašsaziņas līdzekļu padomes*

*2017.gada 28.decembra lēmumu Nr.201*

Nacionālās elektronisko plašsaziņas līdzekļu padomes konkursa **“Apraides tiesību piešķiršana vietējās radio programmas veidošanai vidējos viļņos Rīgā”** nolikums.

1. **Vispārīgie jautājumi**
2. Nolikums nosaka:
	1. Kārtību, kādā īstenot Elektronisko plašsaziņas līdzekļu likumā paredzēto apraides tiesību piešķiršanu, ja pretendenta darbībai ir nepieciešams radiofrekvenču resurss;
	2. Konkursa mērķi;
	3. Konkursa dalības maksu;
	4. Konkursa priekšmetu;
	5. Prasības konkursa pretendentam;
	6. Konkursa pieteikuma iesniegšanas un noformēšanas kārtību.
3. Konkursa īstenošanu un uzraudzību nodrošina Nacionālā elektronisko plašsaziņas līdzekļu padome (turpmāk arī – Padome).
4. Konkursa mērķis – nodrošināt uzskatu paušanas brīvību, sociāli nozīmīgas informācijas vispārēju pieejamību un netraucētu brīvas, demokrātiskas diskusijas uzturēšanu un attīstību, paverot katram iedzīvotājam iespēju patstāvīgi veidot viedokli par notiekošajiem procesiem un sekmēt viņa kā sabiedrības locekļa līdzdalību ar šiem procesiem saistītu lēmumu izstrādāšanā.
5. Piedalīšanās konkursā ir pretendenta brīvas gribas izpausme.
6. Visiem pretendentiem tiek radītas vienādas iespējas piedalīties konkursā par apraides tiesībām vietējās radio programmas veidošanai vidējos viļņos Rīgā 1602 kHz frekvencē.
7. Konkursa dalības maksa ir 1067,00 *euro* (viens tūkstotis sešdesmit septiņi eiro, 00 eiro centi). Rekvizīti maksājuma veikšanai:

Saņēmējs: Valsts kase

Reģistrācijas Nr.: 90000050138

Kods: TRELLV22

Konta Nr.: LV08TREL2470623009000

1. Informāciju par izsludināto konkursu publicē Padomes interneta mājas lapā [www.neplpadome.lv](http://www.neplpadome.lv), oficiālajā izdevumā “Latvijas Vēstnesis” un vietējā laikrakstā “Rīgas Apriņķa Avīze” 3 (trīs) darba dienu laikā no lēmuma par konkursa izsludināšanu pieņemšanas dienas.
2. Uzziņas, zvanot uz tālruni +371 67221848 vai rakstot uz e-pastu neplpadome@neplpadome.lv.
3. **Konkursa priekšmets**
4. Apraides tiesību piešķiršana komerciāla vai nekomerciāla elektroniskā plašsaziņas līdzekļa darbībai vietējās radio programmas veidošanai un izplatīšanai vidējos viļņos Rīgā 1602 kHz frekvencē.
5. Aptveršanas zona ir paredzēta Rīga un līdz 20 km no raidošās vietas.
6. Radio programmas prasības:
	1. Raidlaika apjoms: 24 stundas diennaktī;
	2. Valoda: 100% latviešu valoda vai svešvaloda;
	3. Programmas formāts: informatīvs vai informatīvi muzikāls.
7. **Prasības pretendentam**
8. Konkursā var piedalīties fiziskās personas un Latvijā, Eiropas Savienības dalībvalstīs un Eiropas Ekonomikas zonas valstīs reģistrētas juridiskās personas vai fizisko un juridisko personu apvienības.
9. Pretendentam nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), kā arī nav uzsākts tiesiskās aizsardzības process (arī ārpustiesas).
10. Pretendentam nav nodokļu parādu, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 *euro*.
11. **Konkursa pieteikuma iesniegšanas un noformēšanas kārtība**
12. Konkursa pieteikuma iesniegšanas termiņš – **līdz 2018.gada 2.februārim** (ieskaitot).
13. Pretendents iesniedz konkursa pieteikumu vienā oriģinālā eksemplārā.
14. Konkursa pieteikumu iesniedz aizlīmētā aploksnē, uz kuras norāda: “Konkursam “Apraides tiesību piešķiršana vietējās radio programmas veidošanai vidējos viļņos Rīgā””.
15. Konkursa pieteikums jāsagatavo latviešu valodā.
16. Iesniedzamie dokumenti:
	1. Pretendenta iesniegums dalībai konkursā, aizpildot nolikuma Pielikumā Nr.1 pievienoto veidlapu;
	2. Pretendenta apliecinājumi par 13. un 14.nolikuma punktos minēto;
	3. Darbības pamatnosacījumi, aizpildot Pielikumā Nr.2 pievienoto veidlapu;
	4. Elektroniskā plašsaziņas līdzekļa darbības attīstības plāns un dokumenti, kas apliecina iespējamos finansiālā nodrošinājuma avotus vismaz pirmajam darbības gadam;
	5. Pretendenta līdzšinējā pieredze un kompetence;
	6. Pretendenta radošā personāla pieredze un kompetence;
	7. Tehniskais nodrošinājums;
	8. Dokuments, kas apliecina konkursa dalības maksas samaksu.
17. Pretendents ir tiesīgs iesniegt citus papildu dokumentus un materiālus, kurus uzskata par nepieciešamiem savas atbilstības apliecināšanai.
18. Piedāvājuma dokumentus iesniedz caurauklotus, tos noformējot atbilstoši Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”.
19. Iesniegtie dokumenti pretendentam atpakaļ netiek izsniegti.
20. Piedāvājumi, kas iesniegti pēc 15.punktā noteiktā termiņa, neatvērti tiks atdoti vai nosūtīti ierakstītā pasta sūtījumā iesniedzējam.
21. **Piedāvājuma atvēršana, izskatīšana, novērtēšana un rezultātu noteikšana**
22. Konkursa pieteikumu izvērtēšana un lēmuma pieņemšana notiek ne vēlāk kā **līdz 2018.gada 23.martam**.
23. Padome atver konkursa pieteikumus to iesniegšanas secībā, pārliecinoties, ka iesniegts 19.punktā minētais, un Padomes locekļi parakstās uz iesniegtajiem pieteikumiem. Ja nav iesniegts nolikuma 19.punktā minētais, Padome izvērtē nepieciešamību aicināt attiecīgo pretendentu iesniegt iztrūkstošo informāciju pieteikuma izvērtēšanai, nosakot iesniegšanas termiņu.
24. Ja pretendents ir iesniedzis visus 19.punktā minētos dokumentus vai arī Padomes noteiktajā laikā novērsis trūkumus, Padome uzaicina pretendentu uz noklausīšanos Padomes sēdē.
25. Pēc pretendenta noklausīšanās, Padome vērtē pretendenta pieteikumu atbilstoši nolikuma Pielikumā Nr.3 noteiktajiem kritērijiem.
26. Noraidījuma gadījumā pretendentam tiks nosūtīts rakstisks paziņojums par noraidījuma faktu.
27. Konkursa uzvarētājs tiek noteikts, ņemot vērā konkursa pieteikumu, kas ieguvis visaugstāko vidējo vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā) saskaņā ar nolikumā paredzēto vērtēšanas kārtību.
28. Padome piešķir uzvaru konkursā tikai vienam konkursa dalībniekam.
29. Padome ir tiesīga nepiešķirt uzvaru konkursā nevienam konkursa dalībniekam.
30. Konkursa rezultāti tiek paziņoti rakstveidā.
31. Pretendentam, kurš uzvarējis konkursā, ir jāuzsāk apraide 15 (piecpadsmit) mēnešu laikā no dienas, kad stājies spēkā lēmums par konkursa rezultātiem.
32. Padomes lēmumu par konkursa rezultātiem viena mēneša laikā var pārsūdzēt Administratīvajā rajona tiesā Baldones ielā 1A, Rīgā, likumā noteiktajā kārtībā.

*Pielikums Nr.1*

*konkursa “Apraides tiesību piešķiršana vietējās radio programmas veidošanai vidējos viļņos Rīgā” nolikumam*

Nacionālā elektronisko plašsaziņas līdzekļu padome

Doma laukums 8A,

Rīga, LV-1939

**Iesniegums dalībai konkursā**

**“Apraides tiesību piešķiršana vietējās radio programmas veidošanai vidējos viļņos Rīgā”**

Saskaņā ar konkursa nolikumu, es, apakšā parakstījies, apliecinu, ka:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk arī – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. Visas konkursa pieteikumā iesniegtās ziņas par pretendentu un pieteikumu ir patiesas;
3. Iesniegumam pievienotie dokumenti veido šo pieteikumu.

|  |  |
| --- | --- |
| Pretendenta nosaukums (fiziskai personai – vārds, uzvārds; juridiskajai personai – nosaukums) |  |
| Personas kods/reģistrācijas numurs |  |
| Informācija par īpašniekiem (juridiskai personai) |  |
| Juridiskā adrese un faktiskā adrese (ja atšķiras) |  |
| Bankas rekvizīti |  |
| Kontaktpersona (vārds, uzvārds, amats) |  |
| Telefona Nr. |  |
| E-pasta adrese |  |
| Datums |  |
| Pretendenta paraksts un atšifrējums |  |

*Pielikums Nr.2*

*konkursa “Apraides tiesību piešķiršana vietējās radio programmas veidošanai vidējos viļņos Rīgā” nolikumam*

**DARBĪBAS PAMATNOSACĪJUMI**

|  |  |  |
| --- | --- | --- |
| **Nr.p.k.** | **Sadaļa** | **Informācija** |
| 1. | Elektroniskā plašsaziņas līdzekļa nosaukums |  |
| 2. | Elektroniskā plašsaziņas līdzekļa reģistrācijas numurs |  |
| 3. | Juridiskā adrese,kontaktinformācija,atbildīgā amatpersona, e-pasts |  |
| 4. | Apraides atļaujas numurs un izsniegšanas datums |  |
| 5. | Informācija par īpašniekiem  |  |
| 6. | Programmas nosaukums |  |
| 7. | Elektroniskā plašsaziņas līdzekļa iedalījums pēc darbības mērķa |  |
| 8. | Elektroniskā plašsaziņas līdzekļa iedalījums pēc aptveršanas zonas |  |
| 9. | Raidīšanas vieta (administratīvās vietas nosaukums) un frekvence(tīkla gadījumā – frekvenču uzskaitījums, MHz), interneta vietne |  |
| 10. | Raidlaiks |  |
| 11. | Aptveršanas zona |  |
| 12. | Programmas formāts (saturiskā ievirze, mērķauditorija) |  |
| 12.1. | Ziņas (vietējās, lietišķās, sporta, laika) |  |
| 12.2. | Oriģinālie raidījumi |  |
| 13. | Muzikālā koncepcija (kopējā un atsevišķi žanri) |  |
| 14. | Neatkarīgo producentu veidoto raidījumu iekļaušana, to formāts, apjoms  |  |
| 15. | Citu EPL veidoto raidījumu iekļaušana, to formāts, apjoms |  |
| 16. | Retranslācija |  |
| 17. | Valoda |  |
| 18. | Cita svarīga informācija |  |

*Pielikums Nr.3*

*konkursa “Apraides tiesību piešķiršana vietējās radio programmas veidošanai vidējos viļņos Rīgā” nolikumam*

**Piedāvājuma vērtēšanas kritēriji**

|  |  |  |
| --- | --- | --- |
| **Nr.p.k.** | **Kritērijs, iespējamais maksimālais punktu skaits** | **Individuālais projekta piedāvājuma vērtējums** |
| 1. | Atbilstība konkursa mērķim un mērķa realizācijai (līdz 30 punktiem) |  |
| 2. | Koncepcijas radošais nodrošinājums (līdz 30 punktiem) |  |
| 3. | Programmas formāts un tā aktualitāte, nepieciešamība reģionā, auditorija. (līdz 40 punktiem) |  |
| 4. | Finansiālais nodrošinājums, darbības ilgtspēja. (līdz 10 punktiem) |  |
| 5. | Tehniskais nodrošinājums (līdz 20 punktiem) |  |
| 6. | Konkursa dalībnieka līdzšinējā pieredze un kompetence. (līdz 30 punktiem) |  |
| 7. | Valsts valodas apjoms raidlaikā. (līdz 20 punktiem) |  |
| 8. | Valsts aizsardzības un drošības interešu nodrošināšana (līdz 20 punktiem) |  |

|  |  |  |
| --- | --- | --- |
| **Padomes loceklis** **(vārds, uzvārds)** | **Datums** | **Paraksts** |
|  |  |  |